Source: https://www.riigiteataja.ee/akt/401112017002
Timestamp: 2019-10-20 03:35:32+00:00
Document Index: 3397125

Matched Legal Cases: ['§ 7', '§ 20', '§ 31', '§ 36', '§ 37', '§ 38', '§ 39', '§ 30', '§ 11', '§ 28', '§ 29', '§ 7', '§ 7', '§ 6', '§ 20', '§ 31', '§ 36', '§ 37', '§ 38', '§ 39']

Nõo vallavalitsuse raamatupidamise sise-eeskiri – Riigi Teataja
Nõo vallavalitsuse raamatupidamise sise-eeskiri
Nõo vallavalitsuse raamatupidamise sise-eeskiri - sisukord
§ 7 Varade ja kohustuste kajastamine
§ 20 Laenukohustuste arvestus
9 PALKADE, TASUDE, HÜVITISTE JA ERIDOODUSTUSTE ARVESTUS
§ 31 Osalused üksustes ja konsolideerimine
12 KONSOLIDEERIMINE
13 RAAMATUPIDAMISDOKUMENTIDE SÄILITAMINE
§ 36 Raamatupidamisdokumentide säilitamine
§ 37 Projektipõhine raamatupidamine
§ 38 Koodide ja lühendite kasutamine
§ 39 Sise-eeskirja rakendamine
RT IV, 01.11.2017, 2
Vastu võetud 09.10.2017 nr 6
Määrus kehtestatakse „Kohaliku omavalitsuse korralduse seaduse“ § 30 lõike 1 punkti 3, „Raamatupidamise seaduse“ § 11 lõigete 1 ja 2, „Kohaliku omavalitsuse üksuse finantsjuhtimise seaduse“ § 28 lõike 1 alusel ning lähtudes rahandusministri 11.12.2003 määrusega nr 105 vastu võetud „Avaliku sektori finantsarvestuse ja -aruandluse juhendis“ sätestatust.
(1) Nõo vallavalitsuse raamatupidamise sise-eeskirja (edaspidi sise-eeskiri) eesmärgiks on Nõo valla kui avalik-õigusliku juriidilise isiku raamatupidamise ja finantsaruandluse korra kehtestamine ning aruandluse tagamine kui üks terviklik raamatupidamiskohustuslane.
(2) Sise-eeskiri lähtub Eesti heast raamatupidamistavast. Sise-eeskirjas kirjeldatud arvestusmeetodid tulenevad „Raamatupidamise seadusest“ ja „Raamatupidamise Toimkonna juhenditest“ (edaspidi RTJ) ja rahandusministri 11. detsembri 2003. a määrusest nr 105 “Avaliku sektori finantsarvestuse ja aruandluse juhend“ (edaspidi üldeeskiri). Eelarve koostamise ja täitmise arvestuse korraldus tuleneb „Kohaliku omavalitsuse korralduse seadusest“, „Kohaliku omavalitsuse üksuse finantsjuhtimise seadusest“ (edaspidi KOFS) ja Nõo valla õigusaktidest. Kui erinevate juhendmaterjalide arvestuspõhimõtted erinevad üldeeskirjas sätestatust, siis lähtutakse arvestuses üldeeskirja nõuetest ja põhimõtetest.
(3) Nõo vald raamatupidamiskohustuslasena korraldab oma ametiasutuse ja ametiasutuse hallatavate asutuste raamatupidamist ja finantsaruandlust tsentraliseeritult vallavalitsuse kaudu.
(1) Sise-eeskirja kohaldatakse ametiasutusele (edaspidi vallavalitsus) ja vallavalitsuse hallatavatele asutustele (edaspidi hallatavad asutused) ning vallavalitsuse konsolideerimisgruppi kuuluvatele valitseva mõju all olevatele äriühingutele ja sihtasutustele, kes lähtuvalt sellest koostavad vajadusel oma raamatupidamise sise-eeskirjad.
(2) Sise-eeskiri reguleerib vallavalitsuse ja hallatavate asutuste raamatupidamises majandustehingute dokumenteerimist ja kirjendamist, varade ja kohustiste inventeerimist, raamatupidamise algdokumentide käivet ja säilitamist, raamatupidamisregistrite pidamist, kontoplaani, koodide ja lühendite kasutamist, põhi- ja käibevara arvestust ja kriteeriume, arvutitarkvara kasutamist raamatupidamises, aruannete koostamise korda.
(1) Vallavalitsuse raamatupidamises on kasutusel üldeeskirjaga kehtestatud kontoplaan, mida vajadusel liigendatakse täiendavate alamkontodega. Vastavalt vajadusele kasutatakse 7-kohalisi kontosid, millest konto esimesed 6 kohta tulenevad üldeeskirjast ja viimase kohaga tagatakse asutusepõhine täiendava konto tasemel analüütiline arvestus. Raamatupidamise paremaks korraldamiseks on finantsjuhil õigus avada ja sulgeda allkontosid kontogruppide lõikes.
4) allika koodid – tunnused, mis võimaldavad liigendada ja analüüsida nõudeid-kohustusi ning tulusid-kulusid finantseerimisallikate lõikes;
(4) Kehtiv kontoplaan on leitav rahandusministeeriumi kodulehelt http://www.fin.ee/.
(5) Isikliku sõiduauto töö- ja teenistussõitudeks kasutamise aruande esitab ametnik või töötaja vallavanemale või asutuse juhile järgmise kuu 5. kuupäevaks.
(1) Vallavalitsus koostab konsolideeritud majandusaasta aruande vastavuses üldeeskirjas esitatud arvestuspõhimõtetega, lähtudes „Raamatupidamise seaduses“ ja RTJ-des toodud nõuetest aastaaruandele.
(3) Nõo Vallavalitsus koostab ja kiidab heaks konsolideeritud majandusaasta aruande. Vallavanem allkirjastab digitaalselt majandusaasta aruande viivitamata pärast seda, kui vallavalitsus on aruande heaks kiitnud. Vallavalitsus esitab heaks kiidetud ja allkirjastatud auditeeritud majandusaasta aruande Nõo Vallavolikogule kinnitamiseks hiljemalt aruandeaastale järgneva aasta 31. maiks. Vallavolikogu kinnitab aruande oma otsusega hiljemalt aruandeaastale järgneva aasta 30. juuniks (KOFS § 29).
(4) Vallavalitsus avalikustab nõuetekohaselt kinnitatud majandusaasta aruande koos selle kõikide osadega oma veebilehel 7 tööpäeva jooksul aruande kinnitamisest, teatades sellest seejärel koheselt Rahandusministeeriumile, või esitab nõuetekohaselt kinnitatud majandusaasta aruande koos selle kõikide osadega Rahandusministeeriumile 7 tööpäeva jooksul aruande kinnitamisest.
(1) Vallavalitsuse ja hallatavate asutuste raamatupidamist peetakse vallavalitsuses tsentraliseeritud korras.
(2) Vallavalitsuse ja hallatavate asutuste igapäevast tegevust juhib asutuse juht (vallavanem, direktor, juhataja), kes vastutab asutuse finantsmajandusliku tegevuse eest. Hallatavate asutuste varade eest vastutavad isikud on asutuste juhid.
(3) Vallavalitsuse ja hallatavate asutuste raamatupidamist korraldab finantsjuht, kelle õigused, kohustused ja vastutus on määratud tema ametijuhendis.
(4) Vallavalitsuse ja hallatavate asutuste raamatupidamisarvestust teostavad vallavalitsuse raamatupidajad, kelle õigused, kohustused ja vastutus on määratud nende ametijuhendites.
(5) Kuludokumendid kinnitavad vallavalitsuse ametnikud ning hallatavate asutuste juhid või nende poolt volitatud isikud.
(6) Dokumentide esitamise korrast ja tähtaegadest kinnipidamise eest vastutavad vallavalitsuse ametnikud, hallatavate asutuste juhid või nende poolt volitatud isikud.
(7) Raamatupidamisarvestuses kasutatakse majandusarvestuse tarkvara PMen. Programmis olevad andmed salvestatakse raamatupidamise serveris. Programmis olevatest andmetest tehakse koopiad kolm korda nädalas. Ostuarveid ja kuluarveid menetletakse e-arvete keskkonnas.
§ 7. Varade ja kohustuste kajastamine
(1) Vara kajastatakse vallavalitsuse bilansis selle hallatava asutuse tegevusala koodiga, kes omab antud vara üle valitsevat mõju (st kontrollib antud vara kasutamist) ja kannab põhilisi antud vara kasutamisega seotud riske. Valitsev mõju vara üle tähendab üldeeskirja mõistes üldjuhul võimet kasutada vara oma majandustegevuses, isegi juhul, kui sellega ei kaasne majanduslikku tulu.
(2) Nõuded kajastatakse vallavalitsuse raamatupidamises.
(3) Finantsinvesteeringud (aktsiad, võlakirjad ja muud väärtpaberid) kajastatakse vallavalitsuse raamatupidamises.
(4) Tütar- ja sidusettevõtjate ning sihtasutuste netovarad kajastatakse vallavalitsuse raamatupidamises.
(5) Kohustised kajastatakse vallavalitsuse raamatupidamises, järgides tekkepõhisuse printsiipi ja lähtudes RTJ 3, RTJ 8 ja RTJ 9.
(6) Laenud ja muud võlakohustised kajastatakse vallavalitsuse raamatupidamises. Kapitalirendi kohustused kajastatakse laenukohustusena vastavalt renditud varade kajastamise kohta antud selgitustele, juhindudes RTJ 9 põhimõtetest.
(7) Vallavalitsuse bilansis ei kajastata varasid, mille soetusmaksumust ega õiglast väärtust ei ole võimalik usaldusväärselt mõõta, samuti kohustisi, mille realiseerumine ei ole tõenäoline või mille suurust ei ole võimalik piisava usaldusväärsusega mõõta. Selliste varade ja kohustiste olemasolu (võimalusel koos hinnanguga nende võimaliku väärtuse kohta) kajastatakse bilansivälistel kontodel ja avalikustatakse raamatupidamise aastaaruandes.
(2) Tulu majandustegevusest, muud tulud ja lõivud kajastatakse raamatupidamises asutuste lõikes, kes vastava tulu eest kaupu müüsid või teenust osutasid.
(3) Kulud kajastatakse asutuste ja tegevusalade lõikes, kelle tegevuseks kulu kasutati.
(4) Varast või kohustisest otseselt tekkivad tulud ja kulud kajastatakse tulemiaruandes.
(1) Nõo vald dokumenteerib kõiki oma majandustehinguid. Algdokument on majandustehingu toimumist kinnitav tõend, millel peavad olema rekvisiidid vastavalt „Raamatupidamise seaduse“ § 7 toodud nõuetele: toimumise aeg, tehingu majanduslik sisu, tehingu arvnäitajad (kogus, hind, summa).
(3) Vallavalitsus kasutab ostuarvete vastuvõtmiseks e-arvete operaatorit, mis ühendab endas e-arvete saatjad, saajad ning nende kasutatavad majandustarkvarad.
(1) Kõik kuludokumendid peavad olema kontrollitud ning allkirjastatud vallavanema, raamatupidaja ja vastutava isiku poolt. Vastutav isik on isik, kes vastutab eelarves määratud summade piires ja eelarveartiklite lõikes tehingute tegemise eest.
(2) Euroopa Liidu struktuurifondide toetuste kasutamist kajastavad kuludokumendid peab kontrollima ja allkirjastama ka projekti töögrupi juht.
(4) Kui teatud liiki raamatupidamise algdokumentide menetlemiseks on kasutusele võetud vastav infosüsteem, tuleb seda liiki algdokumendid kontrollida ja aktsepteerida selles infosüsteemis (nt elektroonilises raamatupidamise algdokumentide menetlussüsteemis hankijate arveid, e-arvekeskuses).
(9) Rahaliste ülekannete tegemisel osaleb kaks isikut. Sularahakassa väljamineku orderi kinnitab lisaks kassa eest vastutavale isikule vallavanem või tema poolt määratud isik.
(12) Maksete ülekandmise tingimused peavad andma võimaluse tasuda üldjuhul 14 päeva jooksul pärast kauba, teenuse või muu hüve saamist, kuna ülekandjal peab jääma aega alusdokumentide nõuetekohaseks kontrollimiseks ning rahavoogude planeerimiseks
(1) Raamatupidamiskohustuslane on kohustatud („Raamatupidamise seaduse“ § 6) kõiki majandustehinguid dokumenteerima ning kirjendama raamatupidamisregistrites mõistliku aja jooksul pärast majandustehingu toimumist selliselt, et oleks tagatud õigusaktidega ettenähtud aruannete esitamine. Raamatupidamisregistrid peavad võimaldama teha väljavõtteid kirjendatud majandustehingutest kronoloogilises järjekorras ja kontode kaupa (pearaamat). Raamatupidamisregistreid säilitatakse kirjalikku taasesitamist võimaldaval infokandjal.
10) kassadokumendid (kassa sissetuleku- ja väljaminekuorderid); pangakontode väljavõtted;
14) tasaarvlemise kokkulepped;
2) Võlad – kajastatakse nõuded, kohustused ja ettemaksed;
6) Varad – kajastatakse põhivarad ja bilansiväline vara;
7) Eelarve – kajastatakse kinnitatud eelarve.
2) LO2 - SEB pank;
3) LO3 - Swedbank;
4) LO5 - Palk;
5) LO6 - Kohustused;
6) LO7 - Nõuded;
7) LO8 - Ettemaksud;
8) LO9 - Varad;
9) L10 - Täiendav info (töötajate arv);
10) L11 - Tasuta raamatud;
11) L12 - Materjalid;
12) L15 - Välja maksmata puhkusetasu;
13) L17 - Arvestuspõhimõtete muutus;
14) L20 - Danske Bank;
15) L21 - Sularahata kanded.
(8) Programmist tehakse igas kuus väljatrükid palgalehtedest. Kõik ülejäänud raamatupidamisaruanded on elektroonilised. Paberkandjal trükitakse aruanded vastavalt vajadusele.
(9) Aasta lõpu seisuga tehakse järgmised väljatrükid:
2) bilansiväliste varade nimekiri.
(10) Raamatupidamisprogrammi uuendatakse AS San Revilo koduleheküljelt.
Dokumendi esitaja asutuses*
iga kuu eelviimaseks tööpäevaks
osakonna juhataja ja hallatava asutuse juht
Töövõtu- ja käsunduslepingud tasu maksmiseks
3 tööpäeva jooksul pärast lepingu sõlmimist
vallavanem, hallatava asutuse juht
Käskkirjad palkade, lisatasude, preemiate ja puhkuste kohta
3 tööpäeva enne tasude väljamaksmist
Ostu-müügi-, laenu- jms võlaõiguslikud lepingud
Lähetuskulude dokumendid
3 tööpäeva jooksul pärast lähetusest saabumist
lähetatu
jooksva kuu viimaseks tööpäevaks
avansi saaja
Sularaha arved ja kassatðekid
kohe pärast dokumendi saamist ja aktsepteerimist
Pangakaartide kuludokumendid
pangakaardi valdaja
kohe pärast arve saamist ja aktsepteerimist
vastutav isik, hallatava asutuse juht
Teenuste ja müügi arvete koostamiseks vajalikud algandmed
hiljemalt järgmise kuu 7. tööpäevaks
Sotsiaaltoetuste väljamaksu lehed
1 tööpäev enne toetuste väljamaksmist
Isikliku sõiduauto kasutamise kulude hüvitise aruanne
järgmise kuu 10. päevaks
kulu tegija
Põhivarade arvele võtmine koos kasutusea määramisega
3 tööpäeva jooksul peale vara kättesaamist
Bilansivälise vara arvelevõtmise nimekiri koos inventari numbri määramisega
hiljemalt 30. juuniks, 30. oktoobriks ja 28. detsembriks
1 tööpäeva jooksul peale allkirjastamist
Lasteaias viibimise päevatabelid
järgneva kuu 1. kuupäevaks
hallatava asutuse juht
* Hallatavate asutuste algdokumentide raamatupidamisele õigeaegse esitamise eest vastutab asutuse juht või tema poolt volitatud isik.
(1) Ostuarvete, kulutšekkide, kviitungite kinnitamine, töötlemine ja säilitamine toimub võimalusel elektroonilises e-arvete keskkonnas.
(2) Ostuarved, kulutšekid liiguvad elektroonilisse e-arvete keskkonda kas läbi e-arvete, elektronpostiga või otse elektrooniliselt masinloetavana.
1) arveid saadab kinnitusringile registripidaja;
2) hallatava asutuse arved saadetakse kinnitamiseks vastava hallatava asutuse juhile või tema poolt määratud asendajale;
4) kõik kinnitajad (v.a vallavanem) märgivad enne kinnitamist vajalikud tunnused (kontod, kululiigi, tegevusala), vajadusel kommenteerivad arve sisu. Seejärel suunatakse järgmis(t)ele kinnitaja(te)le;
5) kõik arved kinnitab vallavanem või tema poolt määratud asendaja.
(9) Kui ostuarve on suunatud kinnitajale, kelle vastutusvaldkonda arve ei kuulu, siis suunab ta arve tagasi kinnitusringi alustajale või suunab arve edasi õigele kinnitajale.
(1) Rahalisi vahendeid hoitakse pangas vallavalitsuse arvelduskontodel ja sularaha vallavalitsuse kassas raamatupidaja kontrolli all olevas seifis.
(2) Rahalisi ülekandeid tehakse ainult elektrooniliselt. Maksekorraldused sisestab programmis PMen raamatupidaja. Sotsiaaltoetuste maksekorraldused valmistab ette sotsiaalosakonna ametnik, kasutades selleks programmi STAR.
(3) Vallavanema käskkirjaga kinnitatud ametijuhenditega määratakse ametnikud ja nende asendamise kord, kellel on õigus ja kohustus kinnitada maksekorraldused, võttes arvesse, et maksekorralduse koostamisel ja kinnitamisel oleks täidetud nn „neljasilma printsiip” – maksekorralduse koostaja ja kinnitaja lahusus.
(4) Maksekorralduse koostaja ülesanne on: maksekorralduse aluseks olevate kuludokumentide maksetähtaegadest kinnipidamine; kontrollimine, et samade kuludokumentide alusel ei ole enne tasutud; maksekorralduse koostamine. Maksekorralduse kinnitaja ülesanne on kontrollida, et koostatud maksekorraldus vastab selle aluseks olevatele algdokumentidele.
(5) Allkirjastamisel kasutatakse digitaalallkirja.
(6) Internetipanga kasutamisel maksekorraldusi välja ei trükita.
(7) Iga tööpäeva alguses trükitakse pangaväljavõte arvelduskontode kaupa, mis kontrollitakse raamatupidajate poolt ja mille alusel teostatakse vajalikud raamatupidamiskanded.
(3) Kassa väljaminekuorderi kinnitab lisaks raamatupidajale ka vallavanem.
(6) Hallatavas asutuses omatuluna laekuv raha tuuakse hiljemalt järgneva kuu 5. kuupäevaks vallavalitsuse kassasse. Raamatupidaja sisestab tehingud raamatupidamise arvestusprogrammi ning trükib välja kassa sissetulekuorderi.
(7) Hallatav asutus võib koguda ainult Nõo Vallavalitsuse või Nõo Vallavolikogu õigusaktide alusel kehtestatud tasusid.
(8) Hallatava asutuse kogutud rahaliste vahendite arvelt on keelatud kulutuste tegemine.
(10) Sularahas tehtud kulutuste aruande alusel võib hüvitatavad summad kanda aruandja pangakontole, sealjuures peavad aruanne ja kulu algdokumendid olema kinnitatud vastava kulueelarverea eest vastutava isiku poolt.
(12) Raamatupidaja kohaldab hooldusmeetmeid sularahatehingute tegemisel või vahendamisel, kui tehingu väärtus on üle 3 000 euro või võrdväärne summa muus vääringus, sõltumata sellest, kas rahaline kohustus täidetakse tehingus ühe maksena või mitme omavahelist seost omava maksena.
(13) Hooldusmeetmed:
1) kliendi või tehingus osaleva isikusamasuse tuvastamine tema esitatud dokumentide ja andmete alusel ning esitatud teabe kontrollimine usaldusväärsest ja sõltumatust allikast hangitud teabe põhjal;
2) füüsilise või juriidilise isiku esindaja isikusamasuse ja esindusõiguse tuvastamine ning kontrollimine.
(1) Pangakaartide kasutamise õigus on vallavanemal (edaspidi kaardi valdaja). Pangaga sõlmitud lepingus kinnitatakse päevalimiit sularaha väljavõtul ja krediidi maksimumlimiit.
(5) Kaardi valdaja esitab raamatupidamisele pangakaardiga sooritatud tehingu algdokumendi esimesel võimalusel peale tehingu sooritamist, kuid mitte hiljem kui järgmise kuu 1. kuupäevaks. Algdokumendil peab olema selgitus kulu otstarbe kohta.
(1) Varad ja kohustused on jaotatud lühi- ja pikaajalisteks, lähtudes sellest, kas vara või kohustuse eeldatav valdamine kestab arvestatuna bilansikuupäevast kuni üks aasta või kauem, lähtudes RTJ 3, RTJ 8 ja RTJ 9 nõuetest.
(7) Ebatõenäoliselt laekuvad nõuded edastatakse vallavalitsuse poolt korrakaitseametnikule võlgade sissenõudmiseks.
(12) Nõude lootusetuks tunnistamine toimub „Nõo vallavara valitsemise korras“ sätestatu kohaselt. Nõuete laekumise lootusetuks tunnistamine vormistatakse vallavalitsuse korraldusega. Lootusetud nõuded kantakse bilansist välja.
(1) Ettemaksude tasumist tuleb võimaluse korral vältida.
(3) Erandina võib arvestuse lihtsustamise eesmärgil kanda tulevaste perioodide kulu koheselt kuluks, kui arvel või teatisel kajastatud ettemakse summa on väiksem põhivara kapitaliseerimise alampiirist.
1) lähetuskulude arvestamise ning väljamaksmise aluseks on asutuse juhi käskkiri, vallavalitsuse korraldus (vallavanema lähetusega seotud kulud), volikogu esimehe esildis, mille alusel koostatakse vallavanema käskkiri (volikogu liikmete lähetusega seotud kulud) ja lähetuskulude aruanne koos kulutõendavate dokumentidega;
3) lähetuskulude avansilise väljamakse tegemiseks annab vallavanem või hallatava asutuse juht kirjaliku korralduse raamatupidamisele lähetuse avansi väljamaksmiseks;
4) lähetuses viibinu poolt koostatakse lähetuse aruanne, mis sisestatakse vastutava isiku või raamatupidaja poolt koos kuludokumentidega e-arvete keskkonda. Lähetuse aruande koos kuludokumentidega kinnitab esimesena vastutav isik;
5) lähetuse aruandes kajastatud kulud kantakse kulutegija pangakontole hiljemalt 14 päeva peale aruande ja kuludokumentide esitamist;
6) lähetuse avanssi saanud isik peab avansi ülejäägi kandma vallavalitsuse pangakontole hiljemalt lähetusaruande esitamisel.
1) isikliku sõiduauto töö- ja teenistussõitudeks kasutamisel hüvitise arvestuse pidamise kohta esitab ametnik või töötaja marsruudilehe tegelike kulude kohta kalendrikuus. Marsruudilehel peab olema märgitud sõiduauto riikliku registreerimise number, sõiduauto spidomeetri alg- ja lõppnäit, kuupäev ja sõidu eesmärk iga sõidukorra puhul. Marsruudilehed kinnitab vallavanem või asutuse juht käskkirja koostamisega;
2) isikliku sõiduauto töö- ja teenistussõitudeks kasutamise kulude hüvitise suurus on kehtestatud vallavanema käskkirjaga;
3) sõiduautode registreerimistunnistuse koopia esitatakse raamatupidamisele;
4) isikliku sõiduauto kasutamise kulude hüvitamise aruanded esitatakse raamatupidamisele hiljemalt järgneva kuu 10. päevaks;
5) isikliku sõiduauto kasutamise kulude hüvitis kantakse kulu tegija pangakontole hiljemalt 14 päeva peale aruande esitamist.
4) majanduskulude aruandes näidatud kulude eest tasutakse kulutegijale sularahas või kantakse pangakontole hiljemalt 14 päeva peale aruande esitamist.
(4) Ametnike ja töötajate osas, kelle eest tasutakse ametitelefoni (mobiiltelefoni) kasutamisega seotud kulud, peetakse arvestust järgnevalt:
1) ametitelefonide kasutamise kord on kinnitatud vallavanema käskkirjaga;
2) ametitelefoni on lubatud kasutada isiklikuks otsatarbeks. Nende teenuste eest tasub telefoni kasutaja igakuiselt teenusepakkuja poolt väljastatud „Kõnede eristuse“ alusel;
3) isiklikeks kõnedeks ja muudeks teenusteks kulunud summa kannab ametitelefoni kasutaja eelneva kuu eest vallavalitsuse arvele hiljemalt 10. kuupäevaks, lisades makse selgitusse perioodi, mille eest tasuti;
4) isiklikele kõnedele ja muudele teenustele kulutatud summa igakuiseks kinnipidamiseks töötasust tuleb ametitelefoni kasutajal esitada vallavalitsuse raamatupidamisele avaldus. Igakuise summa teatab töötaja raamatupidamisele telefonitsi või e-maili teel järgneva kuu 10. kuupäevaks.
§ 20. Laenukohustuste arvestus
(1) Laenukohustused kajastatakse korrigeeritud soetusmaksumuses. Olulised lepingutasud kajastatakse laenude võtmisel laenukohustuste hulgas (miinusega) ja amortiseeritakse intressikuludesse laenuperioodi jooksul, ülejäänud lepingutasud kajastatakse laenude saamisel koheselt intressikuludes.
(2) Kapitalirendikohustused kajastatakse laenukohustustena vastavalt renditud varade kajastamise kohta antud selgitusele.
(3) Bilansis kajastatakse laenukohustusi tulenevalt nende järelejäänud tähtajast lühi- ja pikaajaliste osadena.
(4) Laenukohustustena kajastatakse bilansis kõik finantseerimistegevuse tulemusena tekkinud võlakohustused nagu panga- ja muud laenud, arvelduskrediidid, kapitalirendikohustused, faktooringkohustused, emiteeritud võlakirjad ja muud sarnased võlakohustused, millega kaasneb intressikulu või muu sellelaadne kulu.
(5) Kui valla võetud laenuvahendite haldamiseks sõlmitakse leping kolmanda osapoolega, kajastatakse valla raamatupidamises üheaegselt laenukohustust laenuandja ja laenunõuet kolmanda osapoole või olenevalt laenuvahendite haldamise lepingu sisust, otse kasusaajate vastu.
(5) Tuludes ja kuludes kajastatakse toetusi jälgides tekkepõhisuse printsiipi. Avalikku sektorisse kuuluvat sihtfinantseerimise andjat või vahendajat informeeritakse sihtfinantseerimise teatise kaudu lepingus ettenähtud aegadel või iga kvartali lõpus raamatupidamises kajastatud sihtfinantseerimise nõuetest ja kohustustest ning tuludest ja kuludest.
(6) Tegevuskulude katteks saadud ja antud sihtfinantseerimist kajastatakse arvestuse lihtsustamise eesmärgil laekumisel koheselt tuluna ja ülekandmisel koheselt kuluna, kui lepingujärgne summa on väiksem põhivara kapitaliseerimise alampiirist, milleks on 5000 eurot. Avaliku sektori sisese sihtfinantseerimise korral lepivad pooled kajastamise viisi eelnevalt omavahel kokku.
(7) Kui põhivara soetamiseks saadud sihtfinantseerimine on laekunud, kuid põhivara veel ei ole soetatud, kajastatakse saadud vahendeid lühiajalise kohustusena. Kui põhivara on soetatud ja puudub sisuline toetuse laekumata jäämise risk, kuid sihtfinantseerimine on veel laekumata, kajastatakse sihtfinantseerimine tuluna ja nõudena.
(1) Varud on varad, mida hoitakse müügiks või kasutamiseks järgmistel perioodidel. Varud võetakse arvele soetusmaksumuses.
(2) Väikestes kogustes ja koheselt kasutusele võetavad materjalid ning kaubad kantakse kohe kuluks nende soetamise momendil ostudokumentide alusel. Vallavalitsuses materjalide ladu puudub. Kuna kantseleitarbeid, puhastusvahendeid jm ei soetata koguseliselt rohkem kui aruandeaastal tarvis, siis laoarvestust ei peeta.
(3) Valla haridusasutustes on kinnitatud toidupäeva maksumus. Nõo Põhikoolis ja Nõo lasteaias Krõll kasutatakse toitlustamisteenust.
9. peatükk PALKADE, TASUDE, HÜVITISTE JA ERIDOODUSTUSTE ARVESTUS
(1) Palga, lisatasu, preemia, puhkusetasu ning muude tasude ja hüvitiste arvestuse aluseks on Nõo Vallavolikogu või Nõo Vallavalitsuse õigusaktid, vallavanema või hallatava asutuse juhi käskkiri, leping ja tööaja arvestuse tabel. Vallavalitsuse tööaja arvestuse tabelid koostavad osakondade juhatajad.
(2) Palgaarvestuse dokumendid peavad laekuma vallavalitsuse raamatupidamisse jooksva kuu eelviimaseks tööpäevaks.
(3) Palka (töötasu) makstakse üks kord kuus ülekandega ametniku või töötaja pangakontole.
(4) Puhkuste ajakavad kinnitatakse hiljemalt 31. märtsiks. Puhkuste ajakava kinnitab vallavanem ja hallatava asutuse osas selle juht. Puhkusele minek toimub puhkuste ajakava alusel. Kui puhkuse aeg muutub, siis vastav käskkiri peab ametiasutuse raamatupidamisse jõudma vähemalt 3 tööpäeva enne puhkuse algust.
(5) Puhkusetasu arvestamisel rakendatakse soodsamat puhkusearvestuse meetodit põhimõttel, et puhkusetasu ei oleks väiksem kui määratud kuutöötasu puhkuse väljamaksmise päeval. Riigieelarvest hüvitatavate puhkusetasude (isapuhkus, puudega lapse vanema lapsepuhkus ja osalise või puuduva töövõimega töötaja puhkus) maksmisel nimetatud põhimõtet ei rakendata.
(6) Puhkusetasud makstakse välja hiljemalt eelviimasel tööpäeval enne puhkuse algust või poolte kokkuleppel, kuid mitte hiljem kui puhkuse kasutamisele järgneval palgapäeval.
(7) Haigushüvitise arvestamise algdokument on elektrooniline haigusleht. Haigushüvitist arvutatakse Vabariigi Valitsuse määrusega kehtestatud keskmise töötasu maksmise tingimuste ja korra alusel.
(8) Töösuhte lõppemisel kasutamata jäänud aegumata põhipuhkuse hüvitise arvutamise algdokument on käskkiri või esildis, mis on kinnitatud vallavanema või hallatava asutuse juhi poolt.
(9) Kasutamata puhkusepäevade ja väljamaksmata puhkusetasude kohustust hinnatakse ümber üks kord aastas aruandeaasta lõpu seisuga. Nimetatud korrektuuri aluseks võetakse Vabariigi Valitsuse poolt kehtestatud puhkustasu arvestamise kord.
(10) Maksud peetakse väljamaksetest kinni vastavalt kehtivatele seadustele. Maksudeklaratsioonid esitatakse Maksu- ja Tolliametile elektrooniliselt.
(11) Palgalehed koostatakse tegevusalade lõikes. Palgalipik saadetakse ametniku või töötaja soovil tema poolt teatatud e-posti aadressile igakuiselt peale palgapäeva.
(12) Aruandeaasta kohta säilitatakse raamatupidamisprogrammist iga töötaja kohta elektroonne isikukonto kaart.
(1) Erisoodustuste mõistet kasutatakse “Tulumaksuseaduses“ sätestatud tähenduses. Erisoodustusi ja nendelt arvestatud maksukulusid kajastatakse personalikulude kontogruppides 505 ja 506.
(1) Lühiajaliste finantsinvesteeringutena kajastatakse turuväärtuses likviidsuse tagamiseks hoitavaid rahaturu- ja intressifondide aktsiaid ja osakuid ning lühiajalise kauplemise eesmärgil hoitavaid võlakirju.
(1) Materiaalseteks põhivaradeks loetakse varasid hinnangulise kasuliku tööeaga üle ühe aasta ja soetusmaksumusega alates 5 000 eurost (ilma käibemaksuta), välja arvatud maa, mis võetakse soetusmaksumuses arvele olenemata maksumusest. Erandina võetakse arvele olenemata soetusmaksumusest kunstiväärtused, mille väärtus aja jooksul ei vähene.
(3) Põhivara soetusmaksumusse võetakse arvele kulutused, mis on vajalikud selle viimiseks tööseisukorda ja -asukohta (vara soetusmaksumus, kulutused transpordile, paigaldamisele).
(2) Põhivara väärtuse languse korral (osaline või täielik demonteerimine, lammutamine, hävimine, kahjustamine, kadumine) hinnatakse vara alla. Vara allahindlust kajastatakse koos amortisatsiooniga. Allahindlusakti kinnitab asutuse juht.
(4) Parendustega seotud kulutused lisatakse vara soetusmaksumusele juhul, kui need tõstavad vara esialgset tootlustaset või kvaliteeti või pikendavad vara järelejäänud kasulikku eluiga rohkem kui ühe aasta võrra ning nende maksumus on alates 5000 eurost (ilma käibemaksuta). Juhul, kui materiaalse põhivara objektil vahetatakse välja mõni komponent, lisatakse uue komponendi soetusmaksumus objekti soetusmaksumusele, kui see vastab materiaalse põhivara mõistele ja vara bilansis kajastamise kriteeriumitele. Asendatav komponent kantakse bilansist maha isegi juhul, kui see ei olnud eelnevalt eraldi komponendina arvel. Kui asendatava komponendi algne soetusmaksumus ei ole teada, võib seda hinnata, lähtudes antud komponendi tänasest soetusmaksumusest, arvestades maha hinnangulise kulumi. Bilansist vara osa maksumuse väljakandmiseks annab hinnangu vara tundev spetsialist.
(5) Materiaalne põhivara võetakse arvele arvele võtmise aktiga. Ettepaneku vara arvele võtmiseks teeb nende kulude tegemise eest vastutav isik (volitatud isik).
(7) Materiaalse põhivara arvestust peetakse asutuste lõikes, põhivara gruppide ja materiaalselt vastutavate isikute lõikes. Iga arvelevõetud põhivaraobjekti kohta peetakse arvestust elektroonilistel põhivarakaartidel, millel säilitatakse detailne informatsioon põhivaraga toimunu kohta.
(8) Igale olemasolevale ja lisanduvale põhivarale antakse inventarinumber.
(9) Põhivara amortisatsiooni arvestatakse iga kuu lineaarsel meetodil alates vara kasutuselevõtmise kuust ning lõpetatakse vara täielikul amortiseerumisel või kasutusest eemaldamise kuule eelneval kuul.
(10) Ettepaneku amortisatsioonimäära kehtestamiseks teeb vara tundev spetsialist, lähtudes heast raamatupidamistavast ja vara kasulikust elueast.
(11) Amortisatsioonimäärad aastas uutele materiaalsetele põhivaradele on järgmised:
(12) Maad ja kunstiväärtusi, mille väärtus aja jooksul ei vähene, ei amortiseerita.
(13) Aastainventuuri läbiviimisel hindab põhivahendite inventeerimise ja mahakandmise komisjon (edaspidi inventuurikomisjon) vara järelejäänud kasulikku eluiga ja kui ilmneb, et see on oluliselt erinev esialgu hinnatust, teeb ettepaneku amortisatsiooniperioodi muutmiseks. Amortisatsiooniperioodi muutuse mõju kajastatakse aruandeperioodis ja järgmistes perioodides, mitte tagasiulatuvalt.
(14) Inventuurikomisjoni koostatud akt esitatakse raamatupidamisele vastavate muudatuste tegemiseks.
(15) Põhivarad kantakse maha (bilansist välja), kui varasid enam ei eksisteeri või põhivarade mahakandmise otsuse alusel. Kasutuskõlbmatuks muutunud põhivarade mahakandmine toimub mahakandmisaktide alusel, kus on märgitud põhivarade nimetus, inventari number, soetamise aeg, soetusmaksumus, jääkmaksumus, mahakandmise aeg ja põhjus. Mahakandmise ettepaneku teeb inventuurikomisjon. Põhivarade mahakandmise akte kinnitab vallavanem. Varguste korral tuleb esitada inventuurikomisjonile vastavad materjalid (koopia avaldusest politseile).
(16) Põhivara müük, tasuta üleandmine ja mahakandmine toimub „Nõo vallavara valitsemise korras“ sätestatud korras.
(2) Vallavalitsus on rentnik. Kapitalirenti kajastatakse raamatupidamises vara ja kohustusena renditud vara õiglase väärtuse summas või rendimaksete miinimumsumma nüüdisväärtuses, juhul kui see on madalam. Kapitalirendi tingimustel renditud varasid amortiseeritakse sarnaselt omandatud põhivaraga, välja arvatud juhul, kui ei eksisteeri piisavat kindlust, kas rentnik omandab rendiperioodi lõpuks vara omandiõiguse – sellisel juhul amortiseeritakse vara kas rendiperioodi jooksul või kasuliku eluea jooksul, olenevalt sellest, kumb on lühem. Kapitalirendi maksed jagatakse kohustust vähendavaks põhiosa tagasimakseteks ning intressikuluks. Kasutusrendi maksed kajastatakse kuluna ühtlaselt rendiperioodi jooksul.
§ 31. Osalused üksustes ja konsolideerimine
(1) Valitseva mõju all (osalus 100%) olevateks ettevõteteks on sihtasutused, mittetulundusühingud ja äriühingud, mille üle Nõo vald omab mõjuvõimu määrata finants- ja tegevuspoliitikat.
(2) Valitseva mõju all olevate üksuste finantsnäitajad on vallavalitsuse konsolideeritud aruandesse liidetud rida-realt, elimineerides kõik kontsernisisesed tehingud ning selle tulemusel tekkinud kasumid-kahjumid.
(3) Sihtasutused ja mittetulundusühingud, kellega ei kaasne vallavalitsuse valitsevat mõju (osalus alla 20%), kajastatakse osalusi konsolideeritud aruannetes kapitaliosaluse meetodil.
(1) Bilansiväline väikevara on väheväärtuslik vara, mille soetusmaksumus on alates 1000 eurost (ilma käibemaksuta) kuni põhivara kapitaliseerimise alampiirini 5000 eurot ja kasutamise aeg on üle ühe aasta.
(2) Varad võetakse arvele arve, ostu-müügilepingu või üleandmise-vastuvõtmise akti alusel. Ettepaneku bilansivälise vara arvele võtmiseks teeb kulude tegemise eest vastutav isik. Igale bilansivälisele varale antakse inventarinumber.
(5) Väikevara arvestust peetakse raamatupidamise programmis või Exeli tabelis. Väikevarade arvestus lõpetatakse vallavalitsuse ametniku või hallatava asutuse juhi ettepanekul, vara hävimisel, purunemisel või viie aasta möödumisel vara arvele võtmisest, mahakandmisakti alusel.
(6) Väheväärtusliku vara müük, tasuta üleandmine ja mahakandmine toimub „Nõo vallavara valitsemise korras“ sätestatu kohaselt.
(2) Iga kvartali lõpus kontrollitakse analüütiliste allregistrite saldosid ja võrreldakse neid pearaamatu konto jääkidega. Kontrollitakse nõuete ja kohustuste saldosid, saadetakse võlgnikele saldoteatised.
(4) Vähemalt üks kord aastas viiakse läbi vallavalitsuse ja hallatavate asutuste kõigi oluliste varade ja kohustiste põhjalik inventuur (aastainventuur). Aastainventuuride hajutamiseks korraldatakse neid kuni kaks kuud enne aruandeaasta lõppu.
(5) Inventeerimise käigusteostatakse:
8) bilansiväliselt kajastatavate varade ja kohustuste võrdlemine lepingutega.
(7) Vallavanem määrab oma käskkirjaga väikevahendite ja toiduainete inventeerimiseks ja mahakandmiseks komisjoni (edaspidi inventuurikomisjon). Inventuurikomisjon peab koosnema vähemalt kolmest liikmest, sh inventuuri eest vastutav isik (edaspidi inventuurikomisjoni esimees). Inventuurikomisjoni liikmed ei tohi olla inventeeritavate varade eest vastutavad isikud. Vastutav isik osaleb inventuurikomisjoni töös selgituste andjana. Aastainventuuri läbiviimist tõendava dokumentatsiooni allkirjastavad nii komisjoni liikmed kui ka varade eest vastutav isik.
(8) Otsuse selle kohta, milliste nõuete ja kohustiste kohta saadetakse tehingupartneritele kinnituskirjad, teeb raamatupidaja.
(9) Sularahakassa ootamatut kontrolli viiakse läbi vähemalt kord aastas ja inventuur aasta lõpul. Tavapärane inventuur üks kord kvartalis.
(1) Aastainventuuri läbiviimist tõendavaks dokumentatsiooniks on saldokinnituskirjad, panga kinnituskirjad, inventeerimise aktid või muud dokumendid, mis tõendavad vara või kohustuse kajastamise korrektsust.
(2) Kassa inventuuri viib läbi vallavalitsuse ametnikest moodustatud komisjon.
(4) Pangakontode kontrollimisel võrreldakse igapäevaselt pangaväljavõtete ja pangakontode saldode vastavust. Aasta lõpul väljastavad pangad audiitorpäringu aruande, mis sisaldab seisuga 31. detsember arveldus-, hoiuse- ja väärtpaberikontode jääke, kohustusi, antud tagatisi ja käendusi, allkirjaõiguslike isikute andmeid jms.
12. peatükk KONSOLIDEERIMINE
(1) Vallavalitsuse valitseva mõju all olevad iseseisvat raamatupidamist omavad sihtasutused koostavad saldoandmiku vastavalt üldeeskirjas sätestatule. Saldod sisestatakse Rahandusministeeriumi poolt ettevalmistatud saldoandmike infosüsteemi.
(3) Kui konsolideeriva üksuse konsolideerimisgrupi piires esineb niisuguseid konsolideeritavate üksuste vahelisi saldosid, mille elimineerimiseks või õiglaseks kajastamiseks konsolideeritud aruandes on vaja veel teatud lisakanded, tehakse need täiendava konsolideerimisgrupi saldoandmikuna.
13. peatükk RAAMATUPIDAMISDOKUMENTIDE SÄILITAMINE
§ 36. Raamatupidamisdokumentide säilitamine
(1) Raamatupidamisdokumente hoitakse raamatupidamises seitse aastat, misjärel kuuluvad dokumendid hävitamisele. Arveid, isikliku sõiduauto kasutamise kulude aruandeid, majanduskulude aruandeid ja kulutšekke säilitatakse e-arvete keskkonnas. Raamatupidamisregistreid säilitatakse raamatupidamisprogrammis.
(2) Raamatupidamisdokumente säilitatakse vastavalt „Raamatupidamise seadusele“.
(3) Välisprojektidega seotud raamatupidamisdokumendid kuuluvad säilitamisele kooskõlas vastava perioodi struktuuritoetuse seadusega või konkreetse projekti finantsmehhanismi tingimuste ja korraga.
(6) Paberil säilitatakse raamatupidamise algdokumendid, mille puhul ei ole tagatud lõikes 5 nimetatud nõuete täitmine või kui algdokumendi paberil säilitamise vajadus tuleneb vallavalitsuse tegevuse spetsiifikast, sihtfinantseerimise andja nõuetest vms. Vallavalitsuse paberil raamatupidamise algdokumentide nõuetekohase säilitamise korraldamise eest vastutab vallavanem.
§ 37. Projektipõhine raamatupidamine
(2) Struktuuritoetustest rahastatud projektide dokumentatsiooni säilitamine toimub eraldi projektinimelistes kaustades. Kaustad säilitatakse vallavalitsuse arhiivis vastavalt projektis ettenähtud tähtajale. Perioodi 2007- 2013 struktuuritoetustest rahastatava projektiga seonduvat originaaldokumentatsiooni säilitatakse iga projekti kohta eraldi kuni 31.12.2025. Aastatel 2014-2020 struktuurfondide kaudu rahastatavate projektidega seotud originaaldokumente säilitatakse vastavalt kehtestatud regulatsioonile, kuid mitte vähem kui „Raamatupidamise seadus“ sätestab.
§ 38. Koodide ja lühendite kasutamine
§ 39. Sise-eeskirja rakendamine
Käesoleva määruse kehtestamisega tunnistatakse kehtetuks Nõo Vallavalitsuse 15. oktoobri 2012 määrusega nr 12 kehtestatud „Nõo Vallavalitsuse raamatupidamise sise-eeskiri“.